**Revitalizácia sídliskového dvora – Agátka v Trnave, II.**

**Vysvetlenie č. 2**

Otázka:

Verejný obstarávateľ v TS v zóne C, SO04 uvádza:

Nakoľko sa jedná o netypizovaný herný prvok, ktorý musí byť vyrobený na mieru, bude potrebná jeho certifikácia skúšobným ústavom ponúkajúcim služby certifikácie výrobkov. Celý zámer bol vopred konzultovaný s TÜV SÜD Slovakia (kontaktná osoba pre certifikáciu herných prvkov: Ing. Dagmar Dudíková – dagmar.dudikova@tuv-sud.sk) s ktorou bol herný prvok konzultovaný pred samotným začiatkom projekčných prác, ako aj počas projekcie. Pripomienky p. Ing. Dudíkovej boli zohľadnené a zapracované.) V max. možnej miere bola zohľadnená norma STN EN 1176-3 Zariadenia a povrch detských ihrísk, Časť 3: Ďalšie špecifické bezpečnostné požiadavky a skúšobné metódy na šmýkačky. Vzhľadom na nízky sklon šmykľavky (13,4stupňa) kopírujúci sklon svahu, nebol dodržaný článok o max. povolenej dĺžke šmýkacej časti.

Pýtame sa verejného obstarávateľa, nakoľko sa jedná o atypický herný prvok, kde nebol dodržaný článok o max. povolenej dĺžke šmýkacej časti, v prípade, že sa po realizácii až v procese certifikácie zistí , že daný prvok nie je možné z bezpečnostného hľadiska certifikovať, zaplatí verejný obstarávateľ všetky vynaložené náklady v zmysle rozpočtu zhotoviteľovi, ktorý realizoval danú časť zákazky na základe projektovej dokumentácie od verejného obstarávateľa?

**Odpoveď:**

Mesto Trnava (objednávateľ) zabezpečilo projekt, ktorý bol odsúhlasený s TÜV SÜD a nie je dôvod predpokladať, že nebude možné ho po realizácii v zmysle PD certifikovať. Mesto Trnava (objednávateľ) má záujem, aby daný prvok bol zrealizovaný, certifikovaný a funkčný.

Podľa bodu 2.3. Čl. 2  Predmet zmluvy : Objednávateľ sa zaväzuje dielo zhotovené v súlade s touto zmluvou prevziať a zaplatiť zhotoviteľovi cenu podľa tejto zmluvy.

A tiež v zmysle Čl. 3 Kvalita diela, bod 3.1.  Dielo musí byť zhotovené bez  vád a nedorobkov, najmä bez takých, ktoré bránia riadnemu užívaniu diela, či spôsobujú rýchlejšie opotrebenie diela.